Jacques Rogge

Jacques graaf Rogge (født 2. mai 1942 i Gent i  Øst-Flandern, død 29. august 2021) var en belgisk lege og idrettsutøver som var president i Den internasjonale olympiske komité (IOK) fra 2001 til 2013.

 Liv og virke 
 Bakgrunn
Rogge studerte idrettsmedisin ved Universitetet i Gent.

Han arbeidet som ortopedisk kirurg.

Idrettsmann
Han konkurrerte i seiling under OL i 1968, 1972 og 1976, og spilte ti kamper på det belgiske landslaget i rugby. Han hadde en rekke verv i belgisk idrett fra 1980.

Sportsadministrator
Rogge var president i den belgiske olympiske komité fra 1989 til 1992 og president i den europeiske olympiske komité fra 1989 til 2001. Han ble medlem av IOK i 1991. Rogge ble visepresident i IOKs medisinske kommisjon i 1994 og ble styremedlem i selve IOK i 1998.

Rogge ble valgt til president for IOK 16. juli 2001 ved IOK-sesjonen i Moskva. Han etterfulgte Juan Antonio Samaranch, som hadde ledet IOK siden 1980.

Rogge anses å ha bidratt til å gjenopprette IOCs rykte etter korrupsjonsskandaler i Samaranchs ledertid, blant annet i samband med at Salt Lake City fikk vinterlekene i 2002.Jacques Rogge: Departing IOC chief transformed Olympic body, BBC Sports, 2013-09-09

Rogge avviste ønsker om at det skulle holdes et minutts stillhet for å hedre de 11 israelske olympiske kandidatene, som ble drept 40 år tidligere under München-massakren i 1972 under åpningsseremonien for sommer-OL 2012. Han gjorde dette til tross for forespørselen fra familiene etter de 11 israelske OL-deltakerne, samt politisk press fra både USA, Storbritannia og Tyskland. Rogge sa at åpningsseremonien for OL ikke var en passende anledning for en minneseremoni.

 Æresbevisninger 
Rogge ble adlet av den belgiske kongen. I 1992 ble han gitt tittelen ridder og i 2002 ble han greve. I 2010 ble grev Rogge utnevnt til øverste følgesvenn av den sørafrikanske Ordenen O. R. Tambos følgesvenner. På Ballon d'Or-gallaen i 2014 ble Rogge tildelt FIFA Presidential Award.

 Referanser 
Koninklijk Besluit, Belgisch Staatsblad, 19. juli 2002.
«Jacques Rogge (– ). Companion of The Order of the Companions of OR Tambo in Gold» , Sør-Afrikas presidentembete.
«Jacques graaf Rogge» , Vereniging voor internationale relaties.

 Eksterne lenker 



  Count Jacques Rogge på IOKs egen nettside
  Jacques Rogge på Encyclopædia Britannica
  Jacques Rogge på www.forbes.com

Kategori:Belgiske seilere
Kategori:IOK-medlemmer
Kategori:Deltakere for Belgia under Sommer-OL 1968
Kategori:Seilere under Sommer-OL 1968
Kategori:Deltakere for Belgia under Sommer-OL 1972
Kategori:Seilere under Sommer-OL 1972
Kategori:Deltakere for Belgia under Sommer-OL 1976
Kategori:Seilere under Sommer-OL 1976
Kategori:Adelige belgiere
Kategori:Personer fra Gent